Diari Oficial de la Generalitat Valenciana


Sumari del DOGV 8831, del 10-06-2020 (2020/4170)

RESOLUCIÓ de la directora general de l'Institut Valencià d'Atenció Social i Sanitària, de 28 de maig de 2020, per la qual s'ordena la publicació de la Relació de Llocs de Treball aprovada pel consell de direcció en sessió celebrada en data 27 de desembre de 2019.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8831

Data del DOGV
:   10-06-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/4170


Data del document
:   28-05-2020

Organisme emissor
:   Institut Valencià d'Atenció Social i Sanitaria

Tipus de document
:   Resolució

Descriptors 

:   * personal
    * concurs administratiu

RESOLUCIÓ de la directora general de l'Institut Valencià d'Atenció Social i Sanitària, de 28 de maig de 2020, per la qual s'ordena la publicació de la Relació de Llocs de Treball aprovada pel consell de direcció en sessió celebrada en data 27 de desembre de 2019. [2020/4170]  
El Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, estableix en el seu article 74, que les administracions públiques estructuraran la seua organització a través de les relacions de llocs de treball. Per part seua, la Llei 10/2010, de 9 de juliol, de la Generalitat, d'ordenació i gestió de la funció pública valenciana, consagra aquest precepte i preveu en el seu article 42 el contingut mínim que ha d'estructurar les citades relacions de llocs de treball, concretament disposa que les relacions de llocs de treball inclouran: a) Número. b) Denominació. c) Naturalesa jurídica. d) Classificació professional en un grup, subgrup o agrupació professional per als llocs funcionarials i en el respectiu grup professional per als llocs laborals. e) Retribucions complementàries assignades a aquest. f) Forma de provisió. g) Adscripció orgànica. h) Localitat. i) Requisits per a la seua provisió, entre els quals haurà de constar necessàriament el cos, agrupació professional i, en el seu cas, escala corresponent per als llocs funcionarials i la categoria professional per als llocs laborals. j) Mèrits, si escau k) Qualsevol altra circumstància rellevant per a la seua provisió en els termes previstos reglamentàriament.  
  
Igualment, el text articulat del II Conveni col·lectiu per al personal laboral al servei del CONVASER, en el seu apartat 6 de l'article 7 del citat conveni col·lectiu estableix que, la creació, supressió o modificació de llocs de treball es realitzarà a través de les relacions de llocs de treball que inclouran, la denominació de cada lloc i característiques essencials, les retribucions complementàries que els corresponguen, els requisits exigits per al seu acompliment i els mèrits preferents. Disposa així mateix el citat article, que les relacions de llocs de treball i les seues modificacions seran objecte de publicitat en el diari oficial corresponent.  
El Decret llei 1/2011, de 30 de setembre, del Consell, de mesures urgents de règim econòmic-financer del sector públic empresarial i fundacional, disposa en el seu article 18 que els ens del sector públic de la Generalitat als quals fa referència aquesta norma publicaran, anualment, en el Diari Oficial de la Generalitat Valenciana una relació dels llocs de treball o plantilles.  
En el mateix sentit, l'article 15 del Reglament d'Organització i Funcionament de l'IVASS, aprovat mitjançant Decret 7/2013, de 4 de gener, del Consell (DOGV 6937, 07-01-13), estableix que anualment es publicarà en el Diari Oficial de la Generalitat Valenciana la relació de llocs de treball de l'entitat.  
El 20 de desembre de 2017 (DOGV 8194) es va publicar la Resolució de 18 de desembre del director general de l- IVASS per la qual s'ordenava la publicació de la relació de llocs de treball, aprovada pel Consell de Direcció en sessió celebrada el 18 de desembre de 2017.  
D'acord amb la normativa vigent, és necessària la publicació de la relació de llocs actualitzada. Ateses les previsions de l'article 37 del text refós de l'Estatut Bàsic de l'Empleat públic, així com de l'article 154 de la Llei 10/2010, de 9 de juliol, d'ordenació i gestió de la funció pública valenciana, la relació de llocs de treball de l- IVASS va ser aprovada pel Consell de Direcció d'aquesta entitat, en sessió celebrada el dia 27 de desembre de 2019, en virtut de les competències atorgades per l'article 6.e del Reglament d'Organització i Funcionament de l- IVASS, aprovat mitjançant Decret 7/2013, de 4 de gener, del Consell (DOGV 6937, 07.01.2013).  
La present relació de llocs ha sigut negociada amb la representació legal dels treballadors i treballadores.  
La present relació de llocs compta amb els informes favorables preceptius en les lleis anuals de pressupostos de la Generalitat, emesos per la Direcció General de Sector Públic i Patrimoni, i per la Direcció General de Pressupostos.  
  
Per tot l'exposat anteriorment, en virtut de les competències atorgades per l'article 8.2.b del citat Reglament, resolc:  
  
Primer   
Publicar la Relació de Llocs de treball de l- IVASS en el Diari Oficial de la Generalitat Valenciana.  
  
Segon  
La present resolució tindrà efectes des de l'endemà de la seua publicació.  
  
Contra aquesta resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu en el termini de dos mesos davant l'òrgan competent, d'acord amb el que disposa la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altre que s'estime competent.  
  
València, 28 de maig de 2020.- La directora general de l'IVASS: Noelia Martí Beltrán.